钦定古今图书集成/明伦汇编/官常典/第005卷 > 春秋四传 > 文公二年及晋处父盟
## 钦定古今图书集成/明伦汇编/官常典/第005卷 > 春秋四传 > 文公二年及晋处父盟

《春秋》二年“春三月乙巳，及晋处父盟。”

《左传》：晋人以公不朝来讨。公如晋。夏四月乙巳，晋人
使阳处父盟公以耻之。书曰：“及晋处父盟”，以厌之也。
适晋不书，讳之也。

《公羊传》：“此晋阳处父也。何以不氏？讳与大夫盟也《穀梁传》：“不书公，处父抗也，为公讳也。何以知其与公
盟？以其日也。何以不言？公之如晋，所耻也。出不言，反
不致也。”

《胡传》：“及处父盟者，公也。其不地于晋也。讳不书公者，
抑大夫之抗，不使与公为敌，正君臣之分也。适晋不
书，反国不致为公讳，耻存臣子之礼也。凡此类笔削
鲁史之旧文众矣。”